text:
при изпитванията за одобряване.
 5.5. Маркировката за одобрение трябва да е четлива в положението, в което уредбата NORESS е монтирана в превозното средство, и да не може да се изтрива.
 5.6. Всеки компонент може да бъде обозначен с повече от един номер на одобрение, ако е бил одобрен като част от повече от една уредба NORESS. В такъв случай няма нужда кръгът да се възпроизвежда повторно. В приложение 2 към настоящото правило е дадена примерна маркировка за одобрение.
 6. СПЕЦИФИКАЦИИ
 6.1. Общи изисквания
 Шумозаглушителят трябва да се проектира, да се изработва и да може да се монтира по такъв начин, че:
 а)
 превозното средство да отговаря на изискванията на настоящото правило при нормални условия на използване и по-специално независимо от вибрациите, на които може да бъде подложено;
 б)
 да има достатъчна устойчивост срещу корозионните въздействия, на които е подложен в условията на експлоатация на превозното средство;
 в)
 да не се намалява пътният просвет на превозното средство, предвиден при използването на оригинален шумозаглушител, и да не се ограничават възможностите за накланяне на превозното средство;
 г)
 на повърхността да не възникват неоправдано високи температури;
 д)
 неговите ръбове да не са остри или назъбени и да остава достатъчно пространство за амортисьори и пружини;
 е)
 да е осигурено подходящо запасно разстояние за пружинни части;
 ж)
 да е осигурено подходящо запасно разстояние за безопасността на тръби;
 з)
 да е устойчив на манипулации по начин, който е съвместим с ясно определените изисквания към монтирането и поддържането.
 6.2. Спецификации по отношение на нивата на звука
 Акустичната ефективност на уредбата NORESS или на нейните компоненти се проверява посредством методите, описани в правила NoNo 9, 41 или 63. По-специално, при прилагането на настоящата точка трябва да се извършва позоваване на сериите от изменения на правило No 92, което е било в сила в момента на одобряването на типа на новото превозно средство. Когато уредба NORESS или нейни компоненти са монтирани на превозното средство, описано в точка 3.3, буква в), стойностите за нивото на звука по двата метода (при неподвижно и движещо се превозно средство) трябва да е спазено следното условие:
 Те не трябва да надвишават стойностите, измерени в съответствие с изискванията от 3.3, буква в) за същото превозно средство, когато то е било оборудвано с оригиналната шумозаглушителна уредба, по време на изпитването на превозното средство в движение и изпитването при работа на място.
 6.3. Допълнителни изисквания
 6.3.1. Разпоредби за защита от манипулиране
 Уредбата NORESS или нейните компоненти се изработват по начин, който не позволява отстраняването на прегради, дифузори и други части, чиято основна функция е да бъдат част от шумозаглушителната/разширителната камера. Когато включването на такава част е неизбежно, нейният метод на закрепване трябва да бъде такъв, че отстраняването ѝ да не е лесно (например стандартни крепежни елементи с резба), и освен това тя трябва да се закрепя по такъв начин, че отстраняването ѝ да причинява постоянна/невъзстановима повреда на цялото устройство.
 6.3.2. Многорежимни уредби NORESS
 Уредбите NORESS с няколко режима на работа, с ръчно или електронно регулиране и възможност за избор от водача, трябва да отговарят на всички изисквания във


text:
всички режими на работа. Отчитаните нива на звука трябва да са тези, които се получават при режима с най-високите нива на звук.
 6.3.3. Забрана на измервателно-коригиращи устройства
 Производителят на уредбата NORESS не трябва преднамерено да променя, адаптира или въвежда устройство или процедура, които са предназначени само за постигане на съответствие с изискванията за излъчвания звук съгласно настоящото правило, но няма да работят по време на типична пътна експлоатация.
 6.3.4. Допълнителни разпоредби за излъчването на звук
 Уредбата NORESS трябва да отговаря също на изискванията на точка 6.3 от серия от изменения 04 на Правило No 41, ако е предназначена за използване в превозни средства, получили одобрение на типа съгласно серия от изменения 04 към Правило No 41, за които се прилагат изискванията на точка 6.3 от серия от изменения 04 на Правило No 41.
 Ако трябва да се извършат изпитвания, се използва превозното средство, описано в точка 3.3, буква в).
 Органът по одобряването на типа може да поиска извършването на всяко изпитване, подходящо за установяване на съответствието на уредбата NORESS с тези изисквания.
 Производителят представя декларация в съответствие с приложение 4 от настоящото правило, че уредбата NORESS или компонентите, представени за одобряване, отговарят на изискванията на допълнителната разпоредба за излъчването на звук в точка 6.3 от серия от изменения 04 на Правило No 41.
 6.4. Проверка на експлоатационните характеристики на превозното средство
 6.4.1. Уредбата NORESS или нейните компоненти трябва да осигуряват експлоатационни характеристики на превозното средство, сравними с характеристиките, постигнати с оригиналната шумозаглушителна уредба за изпускателна уредба или нейните компоненти.
 6.4.2. Уредбата NORESS или, по избор на производителя, нейните компоненти се подлагат на сравнение с оригинална шумозаглушителна уредба или нейни компоненти, които също са в неупотребявано състояние, като двете се монтират последователно на превозното средство, посочено в точка 3.3, буква в).
 6.4.3. Проверката се извършва чрез измерване на кривата на изходната мощност в съответствие с точка 6.4.4.1 или 6.4.4.2. Максималната мощност и честотата на въртене на двигателя при максимална мощност, измерени с уредба NORESS, не следва да надвишават нетната мощност и честотата на въртене на двигателя, измерени при условията, определени по-долу, с оригиналната изпускателна уредба с повече от ± 5 %.
 6.4.4. Метод за изпитване
 6.4.4.1. Метод за изпитване на двигателя
 Измерванията се извършват върху двигателя на превозното средство, посочено в точка 3.3, буква в), като двигателят е монтиран на динамометричен стенд.
 6.4.4.2. Метод за изпитване на превозното средство
 Измерванията се извършват върху превозното средство, посочено в точка 3.3, буква в). Стойностите, получени с оригиналната шумозаглушителна уредба, се сравняват с тези, получени с уредба NORESS. Изпитването се провежда върху динамометричен стенд.
 6.5. Допълнителни разпоредби относно уредба NORESS или нейни компоненти, които съдържат влакнести материали
 Използването на влакнести шумопоглъщащи материали се разрешава при конструирането на уредби NORESS само ако са изпълнени изискванията в приложение 3.
 6.6. Оценка на емисиите на замърсители от превозни средства, оборудвани с резервна шумозаглушителна уредба
 Превозното средство, посочено в точка 3.3, буква в), с неоригиналната резервна шумозаглушителна уредба за изпускателна уредба (NORESS) от типа, представен за одобряване, трябва да отговаря на изискванията относно замърсителите в съответствие с одобрението

type: contracts

jurisdiction: EU


text:
на превозното средство. Доказателствата трябва да бъдат записани в протокола за изпитване.
 7. ПРОМЯНА И РАЗШИРЕНИЕ НА ОДОБРЕНИЕТО НА УРЕДБИ NORESS И РАЗШИРЕНИЕ НА ОДОБРЕНИЕ
 7.1. Всяко изменение на типа на уредба NORESS или на нейни компоненти се съобщава на органа по одобряване на типа, който е издал одобрението на типа за уредбата NORESS. Тогава споменатият орган може:
 а)
 да прецени, че е малко вероятно направените промени да оказват съществено неблагоприятно въздействие;
 б)
 да изиска протокол за допълнително изпитване от техническата служба, отговаряща за провеждането на изпитванията.
 7.2. Производителят на уредбата NORESS или на неин компонент, или негов надлежно упълномощен представител, може да поиска от органа по одобряването, издал одобрението на уредбата NORESS за един или няколко типа превозни средства, да разшири одобрението и върху други типове превозни средства. Процедурата трябва да съответства на описаното в точка 3 по-горе.
 7.3. Потвърждението или отказът на одобрение, в което/който се посочени измененията, се съобщава съгласно процедурата, посочена в точка 5.3 по-горе, на страните по Спогодбата, прилагащи настоящото правило.
 7.4. Компетентният орган, който издава разширението на одобрението, определя сериен номер за всеки образец на съобщение, изготвен във връзка с разширението.
 8. СЪОТВЕТСТВИЕ НА ПРОИЗВОДСТВОТО
 Процедурите за гарантиране на съответствието на производството трябва да отговарят на определените в допълнение 2 към Спогодбата (E/ECE/324-E/ECE/TRANS/505/Rev.2), като се съблюдават следните изисквания:
 а)
 Уредба NORESS, одобрена по настоящото правило, трябва да бъде изработена така, че да съответства на одобрения тип, като отговаря на изискванията, посочени в точка 6 по-горе.
 б)
 Притежателят на одобрението трябва да гарантира, че за всеки тип уредба NORESS са проведени най-малко изпитванията, предписани в точка 6 от настоящото правило.
 в)
 Органът, който е издал одобрението на типа, може по всяко време да проверява методите за контрол на съответствието, прилагани във всеки един производствен обект. Нормалната честота на тези проверки е веднъж на две години.
 г)
 Счита се, че производството съответства на изискванията на настоящото правило, ако разпоредбите на Правила NoNo 9, 41 и 63 за съответния тип превозно средство са изпълнени и ако нивото на звука, измерено по метода, описан в съответните правила, не надвишава по време на изпитването при движение с повече от 3 dB(A) нивото на звука, измерено в процеса на одобряването на типа, и не надвишава с повече от 1 dB(A) границите, предписани в Правила NoNo 9, 41 и 63, както е приложимо.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1. Одобрението, издадено по отношение на тип уредба NORESS или нейните компоненти съгласно настоящото правило, може да бъде отменено, ако не са спазени изискванията, изложени в точка 8 по-горе, или ако уредбата NORESS или нейните компоненти не преминат успешно изпитванията, предвидени в точка 8, буква б) по-горе.
 9.2. Ако страна по Спогодбата, прилагаща настоящото правило, отмени одобрение, което е издала, тя незабавно уведомява другите страни по Спогодбата от 1958 г., прилагащи настоящото правило, посредством формуляр за уведомяване, съответстващ на образеца, даден в приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВО
 Ако притежателят на одобрението напълно прекрати производството на тип резервна шумозаглушителна уредба или нейни компоненти в съответствие с настоящото правило,


text:
той уведомява за това органа, издал одобрението, който на свой ред уведомява за това другите страни по Спогодбата от 1958 г., прилагащи настоящото правило, посредством уведомление, съответстващо на образеца от приложение 1 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕ НА ИЗПИТВАНИЯ ЗА ОДОБРЯВАНЕ НА ТИПА, И НА ОРГАНИТЕ ПО ОДОБРЯВАНЕ НА ТИПА
 Страните по Спогодбата от 1958 г., прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитвания за одобряване, както и на органите по одобряването на типа, които издават одобрения и на които се изпращат издадени в други страни формуляри, удостоверяващи издаване, разширяване, отказ или отменяне на одобрение, или окончателно прекратяване на производството.
 (1) Съгласно определеното в Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.4, para. 2 - www.unece.org/trans/main/wp29/wp29wgs/wp29gen/wp29resolutions.html
 (2) По-специално тези компоненти са изпускателният колектор, същинският шумозаглушител, разширителната камера и резонаторът.
 (3) Ако номиналната максимална полезна мощност се достига при няколко честоти на въртене на двигателя, за целите на настоящото правило като номинална честота на въртене на двигателя се използва най-високата от тези честоти, при които двигателят достига номиналната максимална полезна мощност.
 (4) Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev. 4 — www.unece.org/trans/main/wp29/wp29wgs/wp29gen/wp29resolutions.html
 ПРИЛОЖЕНИЕ 1
 ЧАСТ А
 ЗА УРЕДБИ NORESS ЗА ТИПОВЕ ПРЕВОЗНИ СРЕДСТВА, ОДОБРЕНИ СЪГЛАСНО СЕРИЯ ОТ ИЗМЕНЕНИЯ 04 НА ПРАВИЛО No 41
 Текст на изображението
 Уведомление
 (максимален формат: А4 (210 × 297 mm)
 (1)
 издадено от: наименование на административния орган
 Относно (2): Издаване на одобрение
 Разширяване на одобрение
 Отказ на одобрение
 Отменяне на одобрение
 Окончателно прекратяване на производство
 на тип превозно средство по отношение на типа на уредба NORESS или неин компонент в съответствие с Правило No 92
 Одобрение No Разширение No
 1. Търговско наименование или марка на превозното средство:
 2. Тип превозно средство:
 3. Наименование и адрес на производителя:
 4. Наименование и адрес на представителя на производителя, ако е приложимо:
 5. Двигател
 5.1. Производител:
 5.2. Тип:
 5.3. Модел:
 5.4. Номинална максимална полезна мощност: kW при min– 1
 5.5. Вид на двигателя (напр. с принудително запалване, запалване чрез сгъстяване и т.н.) (3):
 5.6. Цикли: двутактов/четиритактов (2)
 5.7. Работен обем на цилиндъра: cm3
 6. Силово предаване
 6.1. Тип на силовото предаване: ръчна предавателна кутия/автоматична предавателна кутия:
 6.2. Брой предавки:
 7. Оборудване
 7.1. Шумозаглушител на изпускателната уредба
 7.1.1. Производител или упълномощен представител (ако има такъв):
 7.1.2. Модел:
 7.1.3. Тип: в съответствие с чертеж No:
 7.2. Шумозаглушител на всмукателната уредба
 Текст на изображението
 7.2.1. Производител или упълномощен представител (ако има такъв):
 7.2.2. Модел:
 7.2.3. Тип: в съответствие с чертеж No:
 8. Предавки, използвани при изпитването на превозното средство в движение:
 9. Крайно(и) предавателно(и) отношение(я):
 10. Номер на ИКЕ одобрение на типа на гумата(гумите):
 Ако не е налице, се предоставя следната информация:
 10.1. Производител на гумата:
 10.2. Търговско описание(я) на типа на гумата (според оста), (напр. търговско наименование, индекс на скоростта, индекс на товароносимост):
 10.3. Размер на гумата (според оста):
 10.4. Други номера на одобрения


text:
на типа (ако са налице):
 11. Маси
 11.1. Максимално допустимо брутно тегло: kg
 11.2. Изпитвателна маса: kg
 11.3. Специфична мощност на двигателя на единица маса (PMR):
 12. Дължина на превозното средство: m
 12.1. Базова дължина lref: m
 13. Измерени скорости на превозното средство при включена предавка (i)
 13.1. Скорост на превозното средство в началото на периода на ускоряване (средна стойност от 3 пробега) при включена предавка (i): km/h
 13.2. Разстояние на предварително ускоряване при включена предавка (i): m
 13.3. Скорост на превозното средство vPP′ (средна стойност от 3 пробега) при включена предавка (i): km/h
 13.4. Скорост на превозното средство vBB′ (средна стойност от 3 пробега) при включена предавка (i): km/h
 14. Скорости на превозното средство при измервания с включена предавка (i + 1) (ако е приложимо):
 14.1. Скорост на превозното средство в началото на периода на ускоряване (средна стойност от 3 пробега) при включена предавка (i + 1): km/h
 14.2. Разстояние на предварително ускоряване при включена предавка (i + 1): m
 14.3. Скорост на превозното средство vPP′ (средна стойност от 3 пробега) при включена предавка (i + 1): km/h
 14.4. Скорост на превозното средство vBB′ (средна стойност от 3 пробега) при включена предавка (i + 1): km/h
 15. Ускоренията са изчислени между линиите AA′ и BB′/PP′ и BB′
 15.1. Описание на функционалните възможности на устройствата, използвани за стабилизиране на ускорението (ако е приложимо):
 16. Ниво на звука на превозно средство в движение
 16.1. Резултат от изпитването при напълно отворена дроселна клапа Lwot: dB(A)
 16.2. Резултати от изпитването при постоянна скорост Lcrs: dB(A)
 16.3. Коефициент на частична мощност kp: dB(A)
 16.4. Краен резултат от изпитването Lurban: dB(A)
 17. Ниво на звука на превозно средство при работа на място
 17.1. Местоположение и ориентация на микрофона (съгласно допълнение 2 към приложение 3 към серия от изменения 04 на Правило No 41):
 17.2. Резултат от изпитване при работа на място: dB(A) при min– 1
 18. Допълнителни разпоредби за излъчването на звук:
 Вж. декларация на производителя за съответствие (приложена)
 19. Контролни данни за съответствието при експлоатация
 Текст на изображението
 19.1. Предавка (i) или, за превозни средства, изпитвани при неблокирани предавателни отношения, положението на превключвателя на предавките, избрано за изпитването:
 19.2. Разстояние на предварително ускоряване lPA: m
 19.3. Скорост на превозното средство в началото на периода на ускоряване (средна стойност от 3 пробега) при включена предавка (i): km/h
 19.4. Ниво на звуковото налягане Lwot(i): dВ(А)
 20. Дата на представяне на превозното средство за одобряване:
 21. Техническа служба, извършваща изпитванията за одобряване:
 22. Дата на протокола, издаден от посочената служба:
 23. Номер на протокола, издаден от посочената служба:
 24. Одобрението е издадено/разширено/отказано/отменено (2)
 25. Местоположение на маркировката за одобрение върху превозното средство:
 26. Място:
 27. Дата:
 28. Подпис:
 29. Следните документи, на които е нанесен показаният по-горе номер на одобрението, са приложени към настоящото уведомление:
 а) чертежи, схеми и планове на двигателя и на изпускателната или шумозаглушителната уредба;
 б) снимки на двигателя и на изпускателната или шумозаглушителната уредба;
 в) списък на компонентите, надлежно обозначени, съставляващи изпускателната или шумозаглушителната уредба.
 (1) Отличителен номер на държавата, която е издала/разширила/отказала/отменила


text:
одобрението (вж. разпоредбите за одобряване в правилото).
 (2) Заличете ненужното.
 (3) Използването на неконвенционален двигател се заявява изрично.
 ЧАСТ Б
 ЗА УРЕДБИ NORESS ЗА ТИПОВЕ ПРЕВОЗНИ СРЕДСТВА, ОДОБРЕНИ СЪГЛАСНО ПРАВИЛО No 9 ИЛИ ПРАВИЛО No 63
 Текст на изображението
 Уведомление
 (максимален формат: А4 (210 × 297 mm)
 (1)
 издадено от: наименование на административния орган
 Относно (2): Издаване на одобрение
 Разширяване на одобрение
 Отказ на одобрение
 Отменяне на одобрение
 Окончателно прекратяване на производство
 на тип превозно средство по отношение на типа на уредба NORESS или неин компонент в съответствие с Правило No 92
 Одобрение No Разширение No
 1. Търговско наименование или марка на превозното средство:
 2. Тип превозно средство:
 3. Наименование и адрес на производителя:
 4. Наименование и адрес на представителя на производителя, ако е приложимо:
 5. Двигател
 5.1. Производител:
 5.2. Тип:
 5.3. Модел:
 5.4. Номинална максимална полезна мощност: kW при min– 1
 5.5. Вид на двигателя (напр. с принудително запалване, запалване чрез сгъстяване и т.н.) (3):
 5.6. Цикли: двутактов/четиритактов (2)
 5.7. Работен обем на цилиндъра: cm3
 6. Силово предаване
 6.1. Тип на силовото предаване: ръчна предавателна кутия/автоматична предавателна кутия:
 6.2. Брой предавки:
 7. Оборудване
 7.1. Шумозаглушител на изпускателната уредба
 7.1.1. Производител или упълномощен представител (ако има такъв):
 7.1.2. Модел:
 7.1.3. Тип: в съответствие с чертеж No:
 7.2. Шумозаглушител на всмукателната уредба
 Текст на изображението
 7.2.1. Производител или упълномощен представител (ако има такъв):
 7.2.2. Модел:
 7.2.3. Тип: в съответствие с чертеж No:
 8. Предавки, използвани при изпитването на превозното средство в движение:
 9. Крайно(и) предавателно(и) число(а):
 10. Номер на ИКЕ одобрение на типа на гумата(гумите):
 Ако не е налице, се предоставя следната информация:
 10.1. Производител на гумата:
 10.2. Търговско описание(я) на типа на гумата (според оста), (напр. търговско наименование, индекс на скоростта, индекс на товароносимост):
 10.3. Размер на гумата (според оста):
 10.4. Други номера на одобрения на типа (ако са налице):
 11. Маси
 11.1. Максимално допустимо брутно тегло: kg
 11.2. Изпитвателна маса: kg
 11.3. Специфична мощност на двигателя на единица маса (PMR):
 12. Дължина на превозното средство: m
 13. Ниво на звука от превозно средство в движение dB(A)
 13.1. Предавка (i) за изпитването на превозното средство в движение:
 13.2. Скорост на превозното средство в началото на периода на ускоряване (средна стойност от 3 пробега) при включена предавка (i): km/h
 14. Ниво на звука от превозно средство при работа на място dB(A)
 14.1. при честота на въртене на двигателя min– 1
 14.2. Местоположение и ориентация на микрофона:
 15. Контролни данни за съответствието при експлоатация
 15.1. Предавка (i) или, за превозни средства, изпитвани при неблокирани предавателни отношения, положението на превключвателя на предавките, избрано за изпитването:
 15.2. Скорост на превозното средство в началото на периода на ускоряване (средна стойност от 3 пробега) при включена предавка (i): km/h
 15.3. Ниво на звуковото налягане L(i): dВ(А)
 16. Дата на представяне на превозното средство за одобряване:
 17. Техническа служба, извършваща изпитванията за одобряване:
 18. Дата на протокола, издаден от посочената служба:
 19. Номер на протокола, издаден от посочената служба:
 20. Одобрението е издадено/разширено/отказано/отменено (2):
 21. Местоположение на маркировката за одобрение върху превозното средство:
 22. Място:
 Текст на


text:
изображението
 23. Дата:
 24. Подпис:
 25. Следните документи, на които е нанесен показаният по-горе номер на одобрението, са приложени към настоящото уведомление:
 а) чертежи, схеми и планове на двигателя и на изпускателната или шумозаглушителната уредба;
 б) снимки на двигателя и на изпускателната или шумозаглушителната уредба;
 в) списък на компонентите, надлежно обозначени, съставляващи изпускателната или шумозаглушителната уредба;
 (1) Отличителен номер на държавата, която е издала/разширила/отказала/отменила одобрението (вж. разпоредбите за одобряване в правилото).
 (2) Заличете ненужното.
 (3) Използването на неконвенционален двигател се заявява изрично.
 ПРИЛОЖЕНИЕ 2
 ПРИМЕР ЗА МАРКИРОВКАТА ЗА ОДОБРЕНИЕ
 (вж. точка 5.4 от настоящото правило)
 Изобразената по-горе маркировка за одобрение, нанесена върху компонент на шумозаглушителна уредба, показва, че типът на резервната шумозаглушителна уредба е бил одобрен в Нидерландия (E 4) съгласно Правило No 92 с одобрение No 012439. Първите две цифри от номера на одобрението (01) указват, че одобрението е издадено в съответствие с изискванията на настоящото изменение на Правило No 92, докато стойност 00 би указвала, че одобрението е издадено в съответствие с изискванията на Правило No 92 в първоначалния му вид.
 ПРИЛОЖЕНИЕ 3
 ИЗИСКВАНИЯ ПО ОТНОШЕНИЕ НА ВЛАКНЕСТИ ШУМОПОГЛЪЩАЩИ МАТЕРИАЛИ, ИЗПОЛЗВАНИ В УРЕДБИ NORESS
 (вж. точка 6.5 от настоящото правило)
 1.
 Влакнестите шумопоглъщащи материали не трябва да съдържат азбест и могат да се използват в конструкцията на шумозаглушители само ако се гарантира чрез подходящи устройства, че влакнестите шумопоглъщащи материали се задържат на мястото си през цялото време на експлоатация на шумозаглушителя, и последният съответства на изискванията на раздели 2, 3, 4 или 5, по избор на производителя.
 2.
 След отстраняване на влакнестите материали нивото на звука трябва да съответства на изискванията от точка 6.2 от настоящото правило.
 3.
 Влакнестите шумопоглъщащи материали не могат да се разполагат в частите на шумозаглушителите, през които минават отработилите газове, и трябва да отговарят на следните изисквания:
 а)
 След престой на материалите в продължение на 4 часа в пещ с температура 650 ± 5 °C не трябва да има намаляване на средната дължина на влакната, на техния диаметър или на плътността им.
 б)
 След нагряване в продължение на 1 час в пещ с температура 650 ± 5 °C не по-малко от 98 % от материала, когато той се изпитва в съответствие с ISO 2599, трябва да се задържа от сито с номинален размер на отворите 250 μm, съответстващо на ISO 3310/1.
 в)
 Загубата на тегло на материала не трябва да надвишава 10,5 % след накисване в продължение на 24 часа при температура 90 ± 5 °C в синтетичен кондензат със следния състав:
 i)
 1 N бромоводородна киселина (HBr), 10 ml
 ii)
 1 N сярна киселина (H2SO4), 10 ml
 iii)
 Дестилирана вода до 1 000 ml.
 Бележка: Преди претеглянето материалът трябва да се промие с дестилирана вода и да се изсуши в продължение на 1 час при температура 105 °C.
 4.
 Преди изпитването на системата в съответствие с точка 6.2 от настоящото правило тя се привежда в нормално състояние за експлоатация в пътни условия посредством един от следните методи за подготовка, както е предписано и описано или в точка 5.1.4 от приложение 3 към


text:
Правило No 9 или Правило No 63, или в точка 1.3 от приложение 5 към Правило No 41, което от двете е приложимо.
 5.
 Отработилите газове не влизат в контакт с влакнести материали, а влакнестите материали не са изложени на промени в налягането.
 ПРИЛОЖЕНИЕ 4
 ДЕКЛАРАЦИЯ ЗА СЪОТВЕТСТВИЕ С ДОПЪЛНИТЕЛНИТЕ РАЗПОРЕДБИ ЗА ИЗЛЪЧВАНЕТО НА ЗВУК
 Текст на изображението
 (максимален формат: А4 (210 × 297 mm)
 Тази декларация се изисква за неоригинални резервни шумозаглушителни уредби за изпускателна уредба, определени за използване в превозни средства от категория L3, за които е издадено одобрение на типа съгласно серия от изменения 04 на Правило No 41 и които са предмет на изискванията по точка 6.3 от серия от изменения 04 на Правило No 41.
 (Наименование на производителя) удостоверява, че неоригиналните резервни шумозаглушителни уредби за изпускателна уредба от този тип (тип по отношение на излъчвания от него звук съгласно серия от изменения 04 на Правило No 41) са в съответствие с изискванията на точка 6.3 от серия от изменения 04 на Правило No 41.
 (Наименование на производителя) прави тази декларация добросъвестно, след като е извършил съответната оценка на характеристиките по отношение на излъчването на звук на неоригинална резервна шумозаглушителна уредба за изпускателна уредба в съответствие с изискванията на Правило No 92.
 Дата:
 Наименование на упълномощен представител:
 Подпис на упълномощен представител:


text:
 28.4.2011
 BG
 Официален вестник на Европейския съюз
 L 109/1
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверявани в последната версия на документа на ИКЕ на ООН за статута TRANS/WP.29/343, който е на разположение на електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 14 на Икономическата комисия за Европа на Организацията на обединените нации (ИКЕ на ООН) — Единни предписания относно одобрението на превозни средства по отношение на устройствата за закрепване на обезопасителните колани, системите за закрепване ISOFIX и горните лентови устройства за закрепване ISOFIX
 Включва целия валиден текст до:
 Допълнение 1 към серия от изменения 07 — дата на влизане в сила: 19 август 2010 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобрение
 4.
 Одобрение
 5.
 Спецификации
 6.
 Изпитвания
 7.
 Оглед по време на и след статичните изпитвания на устройствата за закрепване на обезопасителни колани
 8.
 Промяна и разширение на одобрение на тип превозно средство
 9.
 Съответствие на производството
 10.
 Санкции при несъответствие на производството
 11.
 Инструкции за ползване
 12.
 Окончателно прекратяване на производството
 13.
 Наименования и адреси на техническите служби, провеждащи изпитвания за одобрение, както и на административните отдели
 14.
 Преходни разпоредби
 ПРИЛОЖЕНИЯ
 Приложение 1 —
 Съобщение за одобрение (или разширение, отказ, отмяна на одобрение или окончателно прекратяване на производството) на тип превозно средство по отношение на устройствата за закрепване на обезопасителни колани, системите за закрепване ISOFIX и горните лентови устройства за закрепване ISOFIX, ако има такива, съгласно Правило No 14
 Приложение 2 —
 Оформление на маркировката за одобрение
 Приложение 3 —
 Местоположение на точките на ефективно закрепване на обезопасителните колани
 Приложение 4 —
 Процедура за определяне на точката „H“ и действителния ъгъл на наклон на торса за места за сядане в моторни превозни средства
 Допълнение 1 —
 Описание на тримерната машина за определяне на точка „Н“
 Допълнение 2 —
 Тримерна координатна система
 Допълнение 3 —
 Контролни данни относно местата за сядане
 Приложение 5 —
 Теглещо устройство
 Приложение 6 —
 Минимален брой на точките на закрепване и местоположение на долните устройства за закрепване
 Допълнение —
 Местоположение на долните устройства за закрепване — изисквания по отношение само на ъгъла
 Приложение 7 —
 Динамичните изпитвания като алтернатива на статичните изпитвания за якост на устройства за закрепване на обезопасителните колани
 Приложение 8 —
 Спецификации на манекените
 Приложение 9 —
 Системи за закрепване ISOFIX и горни лентови устройства за закрепване ISOFIX
 1. ОБХВАТ
 Настоящото правило се прилага за:
 а)
 превозни средства от категории M и N (1) по отношение на техните устройства за закрепване на обезопасителни колани за възрастни пътници на седалки, обърнати по посока на и обратна на движението;
 б)
 превозни средства от категория M1 по отношение на техните системи за закрепване ISOFIX и горни лентови устройства за закрепване ISOFIX, предназначени за закрепване на системи за обезопасяване на деца. Други категории превозни средства, оборудвани със системи за закрепване ISOFIX, също трябва да съответстват предписанията на настоящото правило.
 2. ОПРЕДЕЛЕНИЯ
 За целите на настоящото правило,
 2.1.
 „Одобрение на превозно средство“ е одобрение


text:
на тип превозно средство, оборудван с устройства за закрепване на определен тип обезопасителни колани.
 2.2.
 „Тип превозно средство“ е категория моторни превозни средства, които не се различават съществено по отношение на такива основни характеристики като размери, форма и материали на компонентите на конструкцията на превозното средство или на седалките, към които са закрепени устройствата за закрепване на обезопасителните колани, системите за закрепване ISOFIX и горните лентови устройства за закрепване ISOFIX, ако има такива, и, ако якостта на устройствата за закрепване е подложена на динамично изпитване, по отношение на характеристиките на който и да е компонент от обезопасителната система, и особено на функцията на ограничителя на натоварването, който оказва въздействие върху силите, действащи върху устройствата за закрепване на обезопасителните колани.
 2.3.
 „Устройства за закрепване на колани“ са елементи от конструкцията на превозното средство или от конструкцията на седалките, или други части от превозното средство, които подсигуряват монтирането комплектуваните обезопасителни колани.
 2.4.
 „Точка на ефективно закрепване на обезопасителните колани“ е точката, която се използва обичайно, както е уточнено в точка 5.4, за установяване на ъгъла на всеки елемент от обезопасителния колан по отношение на ползвателя му, т. е. точката, към която трябва да се прикрепи лента, за да се осигури позиция на колана, отговаряща на предвидената му позиция като сложен, и която точка може да бъде или не реалната точка на закрепване на колана в зависимост от конфигурацията на механизма на обезопасителния колан и неговото закрепване към устройството за закрепване.
 2.4.1.
 Например в следните случаи:
 2.4.1.1.
 когато водачът на лентата е част от конструкцията на превозното средство или на седалката, за точка на ефективно закрепване се приема средната точка на водача на лентата в мястото на излизане на лентата от него отстрани на ползвателя; както и
 2.4.1.2.
 когато обезопасителният колан достига директно от ползвателя до механизъм за прибиране на колана, прикрепен към конструкцията на превозното средство или на седалката, без изходящ водач за лентата, за точка на ефективно закрепване се приема пресечната точка на оста на макарата за навиване на лентата и равнината, преминаваща през централната линия на лентата върху макарата;
 2.5.
 „под“ е долната част на каросерията на превозното средство, свързваща страничните му стени. В този смисъл подът включва ребра, щамповани елементи и, според случая, други укрепвания, дори когато те са монтирани под пода, като например надлъжни и напречни елементи;
 2.6.
 „седалка“ е конструкция, независимо дали е интегрирана или не в конструкцията на превозното средство, заедно с оборудването ѝ, предвидена за сядане на един възрастен човек. Понятието включва двата случая: и индивидуална седалка, и частта от обща седалка, тип пейка, предвидена за сядане на един човек;
 2.6.1.
 „предна пътническа седалка“ е която и да е седалка, чиято „най-предна точка Н“ се намира във или пред вертикалната напречна равнина, минаваща през точката R на водача;
 2.7.
 „група седалки“ е или седалка тип пейка, или отделни седалки, разположени една до друга (монтирани по такъв начин, че предното устройство за закрепване на една от седалките е на една линия със или пред задното устройство закрепване и на една линия с или зад предното устройство


text:
за закрепване на другата седалка), и на които има място за сядане на един или повече възрастни пътници;
 2.8.
 „седалка тип пейка“ е конструкция, заедно с оборудването ѝ, предназначена за сядане на повече от един възрастен човек;
 2.9.
 „тип седалка“ е категория седалки, които не се различават съществено по отношение на такива основни характеристики като:
 2.9.1.
 формата, размерите и материалите на конструкцията на седалката,
 2.9.2.
 типа и размерите на система за регулиране и всички застопоряващи системи,
 2.9.3.
 типа и размерите на устройствата за закрепване на обезопасителните колани върху седалката, на устройството за закрепване на седалката и на съответните части от конструкцията на превозното средство;
 2.10.
 „устройство за закрепване на седалката“ е системата, чрез която комплектуваната седалка е закрепена към конструкцията на превозното средство, включително и засегнатите елементи от конструкцията на превозното средство;
 2.11.
 „система за регулиране“ е система, чрез която седалката или части от нея могат да се регулират в положения, подходящи за телосложението на седящия в седалката; такава система позволява по-конкретно:
 2.11.1.
 надлъжно преместване;
 2.11.2.
 вертикално преместване;
 2.11.3.
 ъглово преместване;
 2.12.
 „система за преместване“ е устройство, позволяващо преместване или завъртане на седалката или една от нейните части без фиксирана междинна позиция, с цел осигуряване на лесен достъп до пространството зад седалката;
 2.13.
 „Застопоряваща система“ е устройство, което позволява седалката и нейните елементи да останат в която и да е позиция, и включва устройства, позволяващи застопоряване както на облегалката по отношение на седалката, така и на седалката по отношение на превозното средство.
 2.14.
 „Референтна зона“ е пространството между две вертикални надлъжни равнини, разположени на 400 mm една от друга и симетрични по отношение на точка Н, което пространство е определено чрез ротация от вертикала към хоризонтала на апарат, наподобяващ глава, описан в Правило No 21, приложение 1. Апаратът се позиционира съгласно цитираното приложение към Правило No 21 и се установява на максимална дължина 840 mm.
 2.15.
 „Ограничител на натоварването върху гръдния кош“ е част от обезопасителния колан и/или от седалката и/или от превозното средство, чието предназначение е да ограничи равнището на силите на задържане, действащи върху гръдния кош на пътника в случай на катастрофа.
 2.16.
 „ISOFIX“ е система за закрепване на системи за обезопасяване на деца към конструкцията на превозното средство, която включва две неподвижни устройства за закрепване, монтирани върху конструкцията на превозното средство, две съответстващи неподвижни приставки за закрепване върху системата за обезопасяване на дете и средство за ограничаване завъртането по оста на системата за обезопасяване на дете.
 2.17.
 „Позиция ISOFIX“ е система, която позволява монтиране на:
 а)
 универсална обърната по посока на движението система за обезопасяване на дете ISOFIX, отговаряща на дефиницията в Правило No 44,
 б)
 или полууниверсална гледаща напред система за обезопасяване на дете ISOFIX, отговаряща на дефиницията в Правило No 44,
 в)
 или полууниверсална обърната по посока на движението система за обезопасяване на дете ISOFIX, отговаряща на дефиницията в Правило No 44,
 г)
 или полууниверсална обърната по посока на движението система за обезопасяване на дете ISOFIX, отговаряща на дефиницията в Правило No 44,
 д)
 или система за обезопасяване на дете ISOFIX, предназначена за специфични превозни


text:
средства, съгласно определението в Правило No 44.
 2.18.
 „Долно устройство за закрепване ISOFIX“ е хоризонтална корава щанга с кръгло сечение и с диаметър 6 mm, монтирана към конструкцията на превозното средство или на седалката, върху която може да се постави и закрепи система за обезопасяване на дете ISOFIX с помощта на приставки за закрепване ISOFIX.
 2.19.
 „Система за закрепване ISOFIX“ е система, включваща две долни устройства за закрепване ISOFIX, която заедно с устройството против завъртане е предназначена за закрепване на система за обезопасяване на дете ISOFIX.
 2.20.
 „Приставка ISOFIX“ е един от двата свързващи елемента, изпълняващи изискванията на Правило No 44, монтирани върху конструкцията на системата за обезопасяване на дете ISOFIX и съвместими с долни устройства за закрепване ISOFIX.
 2.21.
 „Система за обезопасяване на дете ISOFIX“ е система за обезопасяване на дете, изпълняваща изискванията на Правило No 44, която е предназначена за прикрепване към система за закрепване ISOFIX.
 2.22.
 „Устройство за изпитване чрез статични сили (SFAD)“ е изпитвателна установка, върху която се монтират системи за закрепване ISOFIX за превозни средства и с помощта на която чрез статични изпитвания се проверява якостта на тези системи и възможността конструкцията на превозното средство или на седалките да ограничат завъртането на системите. Изпитвателната установка е илюстрирана на фигури 1 и 2 от приложение 9.
 2.23.
 „Устройство против завъртане“:
 а)
 устройството против завъртане, предназначено за ползване с универсална система за обезопасяване на дете ISOFIX, се състои от горна лента ISOFIX;
 б)
 устройство против завъртане, предназначено за ползване с полууниверсална система за обезопасяване на дете ISOFIX, се състои или от горна лента, или от арматурното табло на превозното средство, или от опора, чието предназначение е да ограничи завъртането на системата за обезопасяване в случай на челен удар;
 в)
 по отношение на универсалните и полууниверсалните системи за обезопасяване на дете ISOFIX, самата седалка на превозното средство не се счита за устройство против завъртане.
 2.24.
 „Горно лентово устройство за закрепване ISOFIX“ е приспособление, например щанга, монтирано в определена зона и предназначено да приема съединител за горна лента ISOFIX и да пренася силите на задържане от лентата към конструкцията на превозното средство.
 2.25.
 „Съединител ISOFIX за горна лента“ е устройство, предназначено да бъде прикрепено към горно лентово устройство за закрепване ISOFIX.
 2.26.
 „Катарама за горна лента ISOFIX“ е съединител за горна лента ISOFIX, с чиято помощ обикновено се прикрепва горна лента ISOFIX към горно лентово устройство за закрепване ISOFIX, както е илюстрирано на фигура 3 от приложение 9 към настоящото правило.
 2.27.
 „Горна лента ISOFIX“ е здрава тъкана лента (или подобна), която свързва горната част на система за обезопасяване на дете ISOFIX с устройството за закрепване на горна лента ISOFIX, и която е снабдена с устройство за регулиране, устройство за отпускане и съединител за горна лента ISOFIX.
 2.28.
 „Водещо устройство“ е устройство, което помага при инсталирането на системата за обезопасяване на дете ISOFIX, като способства за точното напасване на приставките за закрепване ISOFIX на системата за обезопасяване на дете ISOFIX към долните устройства за закрепване ISOFIX с цел улесняване на закрепването.
 2.29.
 „Маркировка ISOFIX“ е обозначение, което информира желаещия


text:
да инсталира система за обезопасяване на дете ISOFIX, за позициите на ISOFIX в превозното средство и позицията на съответстващите на различните ISOFIX системи за закрепване ISOFIX.
 2.30.
 „Приспособление за обезопасяване на дете“ е приспособление съобразно една от седемте ISOFIX категории за размер, отговарящо на дефиницията в точка 4 от приложение 17 — допълнение 2 към Правило No 16, и по-специално такова, чиито размери са дадени във фигури 1—7 от упоменатата точка 4. Тези приспособления за задържане на деца се използват, съгласно Правило No 16, за да се провери кои категории за размери на системите за обезопасяване на деца ISOFIX могат да се монтират на позициите ISOFIX в превозното средство. Освен това, едно от приспособленията за обезопасяване на деца, т. нар. ISO/F2 (B), което е илюстрирано във фигура 2 от упоменатата точка 4, е използвано в настоящото правило за проверка на местоположението и достъпността на системите за закрепване ISOFIX.
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на тип превозно средство по отношение на устройствата за закрепване на обезопасителните колани, системите за закрепване ISOFIX и горните лентови устройства за закрепване ISOFIX, ако има такива, се подава от производителя на превозното средство или от надлежно упълномощен негов представител.
 3.2.
 Към заявлението се прилагат посочените по-долу документи в три екземпляра и следните материали:
 3.2.1.
 технически чертежи на основната конструкция на превозното средство в подходящ мащаб, на които е указано положението на устройствата за закрепване на обезопасителните колани, точките на ефективно закрепване на обезопасителните колани (ако е приложимо), на системите за закрепване ISOFIX и на горните лентови устройства за закрепване ISOFIX, ако има такива, както и подробни технически чертежи на устройствата за закрепване на обезопасителните колани, на устройствата за закрепване ISOFIX, ако има такива, на горното лентово устройство за закрепване ISOFIX, ако има такова, и на точките, в които са монтирани тези закрепвания;
 3.2.2.
 спецификация на използваните материали, които могат да се отразят на якостта на устройствата за закрепване на обезопасителните колани, системите за закрепване ISOFIX и горните лентови устройства за закрепване ISOFIX, ако има такива;
 3.2.3.
 техническо описание на устройствата за закрепване на обезопасителните колани, системите за закрепване ISOFIX и горните лентови устройства за закрепване ISOFIX, ако има такива;
 3.2.4.
 по отношение на устройства за закрепване на обезопасителни колани, на системите за закрепване ISOFIX и горните лентови устройства за закрепване ISOFIX, ако има такива, прикрепени към конструкцията на седалката:
 3.2.4.1.
 подробно описание на типа превозно средство, по отношение на конструкцията на седалките, устройства за закрепване на седалките и техните системи за регулиране и застопоряване;
 3.2.4.2.
 чертежи, изработени в подходящ мащаб и достатъчно подробности, на седалките, на тяхното закрепване към превозното средство и на техните системи за регулиране и застопоряване.
 3.2.5.
 доказателства, че обезопасителният колан или системата за задържане, използвана в изпитването за одобрение на устройствата за закрепване, отговаря на изискванията на Правило No 16, в случаите когато производителят на превозното средство е избрал алтернативното динамично изпитване за якост.
 3.3.
 По избор на производителя, превозно средство, представително за типа превозни средства, за които се иска одобрение или частите от превозното средство, които се считат


text:
за съществени за изпитването на устройствата за закрепване на обезопасителните колани, системите за закрепване ISOFIX и горни лентови устройства за закрепване ISOFIX, ако има такива, от техническата служба, провеждаща изпитванията за одобрение, се предоставят на тази служба.
 4. ОДОБРЕНИЕ
 4.1.
 Ако превозното средство, заявено за одобрение съгласно настоящото правило, отговаря на съответните изисквания на настоящото правило, се издава одобрение за въпросния тип превозно средство.
 4.2.
 На всеки одобрен тип се присвоява номер на одобрението. Първите две цифри на този номер (понастоящем 07, отговарящи на серията изменения 07) указват серията изменения, включващи най-новите главни технически изменения на правилото към момента на издаване на одобрението. Една и съща договаряща се страна не може да присвоява един и същ номер на различни типове превозно средство, съгласно определението в точка 2.2 по-горе.
 4.3.
 Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ, отмяна на одобрение или окончателно прекратяване на производството на тип превозно средство съгласно настоящото правило, посредством формуляр, който съответства на образеца от приложение 1 към настоящото правило.
 4.4.
 На всяко превозно средство, в съответствие с неговия тип, одобрен съгласно това правило, на видно и леснодостъпно място, посочено във формуляра за одобрение, трябва да се постави международна маркировка за одобрение, състояща се от:
 4.4.1.
 оградена с окръжност буква „E“, следвана от отличителния номер на държавата, която е издала одобрението (2);
 4.4.2.
 номерът на настоящото правило, поставен вдясно от окръжността, предвидена в точка 4.4.1.;
 4.4.3.
 буквата „e“, поставена вдясно от номера на настоящото правило, когато става дума за одобрение на типа, издадено въз основа динамичното изпитване от приложение 7.
 4.5.
 Ако превозното средство отговаря на одобрен тип превозни средства, по реда на едно или повече правила, приложени към Спогодбата, в държавата, издала одобрение по силата на настоящото правило, не е необходимо да се повтаря символа, предписан в точка 4.4.1; в такива случаи допълнителните цифри и символи по всички правила, по силата на които е издадено одобрение в държавата, издала одобрението по реда на настоящото правило, се поставят във вертикални колони вдясно от символа, предписан в точка 4.4.1.
 4.6.
 Маркировката на одобрението е ясно четлива и незаличима.
 4.7.
 Маркировката на одобрението се поставя в близост до или върху табелката с данни за превозното средство, поставена от производителя.
 4.8.
 В приложение 2 към настоящото правило са дадени примери за подредбата на маркировката за одобрение.
 5. СПЕЦИФИКАЦИИ
 5.1. Определения (вж. приложение 3)
 5.1.1. Точката H е референтна точка, съгласно определението в точка 2.3 от приложение 4 към настоящото правило, която трябва да бъде определена в съответствие с процедурата, определена в цитираното приложение.
 5.1.1.1. Точка H’ е референтна точка, съответстваща на точката H, съгласно определението в точка 5.1.1, която се определя за всяка нормална позиция, в която се използва седалката.
 5.1.1.2. Точка R е референтната точка за седене, отговаряща на определението в точка 2.4 от приложение 4 към настоящото правило.
 5.1.2. Триизмерната референтна система е дефинирана в допълнение 2 към приложение 4 към настоящото правило.
 5.1.3. Точки L1 и L2 са долните точки на ефективно закрепване на обезопасителните колани.
 5.1.4. Точка


text:
С е точка, разположена на 450 mm по вертикалата над точка R. Ако разстоянието S, обаче, дефинирано в точка 5.1.6, е не по-малко от 280 mm, и ако алтернативната формула BR = 260 mm + 0,8 S, уточнена в точка 5.4.4.3, е избрана от производителя, вертикалното разстояние между C и R е 500 mm.
 5.1.5. Ъглите α1 и α2 са съответно ъглите между една хоризонтална равнина и равнините, перпендикулярни на средната надлъжна равнина на превозното средство и преминаващи през точката H1 и точките L1 и L2.
 5.1.6. S е разстоянието в милиметри между горните точки на ефективно закрепване на обезопасителните колани и референтна равнина P, успоредна на средната надлъжна равнина на превозното средство, дефинирано, както следва:
 5.1.6.1.
 ако седящото положение е ясно обусловено от формата на седалката, равнината P е средната равнина на тази седалка.
 5.1.6.2.
 ако няма ясно обусловено положение:
 5.1.6.2.1.
 равнината P за седалката на водача на превозното средство е вертикална равнина, успоредна на средната надлъжна равнина на превозното средство, която преминава през центъра на волана в равнината на окръжността на волана, когато воланът, ако е регулируем, е в централна позиция.
 5.1.6.2.2.
 равнината P за пътника на предната странична седалка е симетрична с тази за водача.
 5.1.6.2.3.
 Равнината P за задното странично седящо място е посочената от производителя при условие че са спазени следните ограничения за разстоянието A между надлъжната средна равнина на превозното средство и равнината P:
 A е равно или по-голямо от 200 mm, ако седалката тип пейка е проектирана за сядане на само двама пътници,
 A е равно или по-голямо от 300 mm, ако седалката тип пейка е проектирана за сядане на повече от двама пътници.
 5.2. Общи спецификации
 5.2.1. Устройствата за закрепване на обезопасителни колани трябва бъдат проектирани, изработени и разположени по такъв начин, че:
 5.2.1.1.
 да позволяват монтиране на подходящ обезопасителен колан. Устройствата за закрепване на обезопасителни колани на предните странични седящи места трябва да позволяват монтиране на обезопасителни колани, оборудвани с устройство за прибиране и навиване, като се отчитат по-специално якостните характеристики на устройствата за закрепване на обезопасителните колани, освен ако производителят доставя превозното средство, оборудвано с други типове обезопасителни колани, които включват механизми за прибиране. Ако устройствата за закрепване са пригодени само за определени типове обезопасителни колани, тези типове трябва да бъдат посочени във формуляра по точка 4.3 по-горе;
 5.2.1.2.
 да ограничават до минимум риска от изплъзване на обезопасителните колани, когато са поставени правилно;
 5.2.1.3.
 да ограничават до минимум риска от увреждане на лентите на обезопасителните колани, дължащо се на контакт с остри твърди елементи от конструкцията на превозното средство или на седалката;
 5.2.1.4.
 да осигуряват съответствието на превозното средство, при нормалната му употреба, с предписанията на настоящото правило;
 5.2.1.5.
 за устройства за закрепване, които могат да заемат в различни положения, за да се позволи влизането на хора в превозното средство и да се обезопасят пътниците, спецификациите, съдържащи се в настоящото правило, се прилагат към устройствата за закрепване в положението на ефективно обезопасяване.
 5.2.2. Всяка система за закрепване ISOFIX и всяко горно лентово устройство за закрепване ISOFIX, монтирани или предвидени за


text:
монтиране, за ползване със система за обезопасяване на дете ISOFIX, трябва да бъдат проектирани, изработени и разположени по такъв начин, че:
 5.2.2.1.
 Всяка система за закрепване ISOFIX и всяко горно лентово устройство за закрепване трябва да гарантират съответствието на превозно средство, при нормалната му употреба, с предписанията на настоящото правило.
 Всяка система за закрепване ISOFIX и горно лентово устройство за закрепване ISOFIX, които могат да се монтират на произволно превозно средство, също трябва да съответстват на предписанията на настоящото правило. Следователно такива устройства за закрепване се описват в заявлението за одобрение на типа.
 5.2.2.2.
 Съпротивлението на системите за закрепване ISOFIX и устройствата за закрепване ISOFIX е проектирано за ползване с всички системи за обезопасяване на деца ISOFIX в тегловните групи 0; 0+; и 1 съгласно определението в правило No 44.
 5.2.3. Системи за закрепване ISOFIX, компоновка и разположение:
 5.2.3.1.
 Всяка система за закрепване ISOFIX представлява напречна хоризонтална корава щанга (щанги) с диаметър 6 mm ± 0,1 mm, която (които) покрива/т две зони с минимална ефективна дължина 25 mm, разположени върху една ос, съгласно фигура 4 в приложение 9.
 5.2.3.2.
 Всяка система за закрепване ISOFIX, монтирана към място за сядане в превозно средство трябва да е разположена на не по-малко от 120 mm зад проектираната точка H, определена съгласно приложение 4 към настоящото правило, като това разстояние се измерва хоризонтално и нагоре до центъра на щангата.
 5.2.3.3.
 За всяка система за закрепване ISOFIX, монтирана в превозното средство, трябва да се удостовери възможността за закрепване на приспособлението за обезопасяване на дете ISOFIX „ISO/F2“ (B), описано в Правило No 16 (приложение 17, допълнение 2, фигура 2).
 5.2.3.4.
 Долната повърхност на приспособлението „ISO/F2“ (B) съгласно определението в Правило No 16 (приложение 17, допълнение 2, фигура 2) трябва да има ъгли на разположение, попадащи в следните граници, измерени по отношение на референтните равнини на превозното средство, отговарящи на определението, дадено в приложение 4, допълнение 2 към настоящото правило:
 а)
 колебание в надлъжната равнина: 15° ± 10°,
 б)
 колебание в напречната равнина: 0° ± 5°,
 в)
 преместване в хоризонталната равнина: 0° ± 10°
 5.2.3.5.
 Системите за закрепване ISOFIX са постоянно монтирани в работно положение или подлежащи на временно демонтиране. По отношение на подлежащите на временно демонтиране устройства за закрепване, изискванията, отнасящи се до системите за закрепване ISOFIX, трябва да бъдат изпълнени в монтирано работно положение.
 5.2.3.6.
 Всяка щанга за долно закрепване ISOFIX (в монтирано положение) или всяко постоянно монтирано водещо устройство трябва да е видимо, без да е необходимо да се притиска седалката или облегалката, при наблюдение на щангата или водещото устройство във вертикална надлъжна равнина, преминаваща през центъра на щангата или водещото устройство, по продължение на линия, образуваща нагоре ъгъл от 30 градуса с хоризонталната равнина.
 Алтернатива на горното изискване е превозното средство да бъде маркирано с постоянни маркировки, поставени в съседство с всяка щанга или водещо устройство. Тази маркировка трябва да се състои от една от следните две схеми, по избор на производителя.
 5.2.3.6.1.
 Като минимум, символът от приложение 9, фигура 12, състоящ се от окръжност с минимален диаметър 13 mm и съдържаща пиктограма,


text:
отговаряща на следните изисквания:
 а)
 пиктограмата трябва да изпъква в цветово отношение върху фона на окръжността;
 б)
 пиктограмата трябва да бъде нанесена в близост до всяка щанга от системата;
 5.2.3.6.2.
 Думата „ISOFIX“, изписана с главни букви с височина минимум 6 mm.
 5.2.4. Горни устройства за закрепване ISOFIX, компоновка и разположение:
 По искане на производителя на превозните средства, описаните в точки 5.2.4.1 и 5.2.4.2 методи могат да се прилагат алтернативно.
 Описаният в точка 5.2.4.1 метод може да се прилага само когато позицията на ISOFIX е разположена върху седалка в превозното средство.
 5.2.4.1. При условията на точки 5.2.4.3 и 5.2.4.4, частта от всяко горно лентово устройство за закрепване ISOFIX, която е проектирана за свързване със съединител ISOFIX към горната лента, трябва да е разположена не по-далече от 2 000 mm от референтната точка на раменете на пътника и в защрихованата зона, както е показано на фигури 6—10 в приложение 9, от предвиденото място за сядане, към което е монтирана, при съблюдаване на модела, описан в SAE J 826 (юли 1995 г.) и показан в приложение 9, фигура 5, съгласно следните условия:
 5.2.4.1.1.
 точката „H“ в модела е разположена в уникалната проектна точка „H“ в най-долното и най-задно положение на седалката, с изключение на обстоятелството, че моделът е разположен странично по средата между двете долни устройства за закрепване ISOFIX;
 5.2.4.1.2.
 линията на торса на модела образува същия ъгъл по отношение на напречната вертикална равнина, както облегалката в нейното най-изправено положение, и
 5.2.4.1.3.
 моделът е разположен във вертикалната надлъжна равнина, която съдържа точката H на модела.
 5.2.4.2. Зоната на горното лентово устройство за закрепване ISOFIX може алтернативно да бъде разположена с помощта на приспособлението „ISO/F2“ (B), съгласно определението в Правило No 16 (приложение 17, допълнение 2, фигура 2), в позиция ISOFIX, оборудвана с долни устройства за закрепване ISOFIX, показани на фигура 11 от приложение 9.
 Седалката се поставя в най-задно и най-долно положение, като облегалката се регулира в основно положение или съгласно препоръките на производителя.
 В страничния изглед горното лентово устройство за закрепване ISOFIX следва да бъде разположено зад задната повърхност на приспособлението „ISO/F2“ (B).
 Пресечната точка между задната повърхност на приспособлението „ISO/F2“ (B) и хоризонталната права (приложение 9, фигура 11, бележка 3), съдържаща последната неподвижна точка с твърдост, по-голяма от 50 единици по Шор A в най-горната част на облегалката, определя референтната точка 4 (приложение 9, фигура 11) върху централната линия на приспособлението „ISO/F2“ (B). В тази референтна точка горната граница на зоната на горното лентово устройство за закрепване се определя от максимален ъгъл от 45° над хоризонталната права.
 В горния изглед, в референтната точка 4 (приложение 9, фигура 11), максимален ъгъл от 90° в посока назад и встрани, в изглед отзад — максимален ъгъл от 40° дефинира 2 обема, които ограничават зоната на устройство за закрепване на горната лента ISOFIX.
 Началото на горната лента ISOFIX (5) съвпада с пресечната точка на устройството „ISO/F2“ (B) с равнината, разположена на разстояние 550 mm над хоризонталната повърхност (1) на устройството „ISO/F2“ (B) върху централната линия (6) на устройството „ISO/F2“ (B).
 Освен това, горното лентово устройство


text:
за закрепване ISOFIX трябва да е отдалечено на повече от 200 mm, но не повече от 2 000 mm от началото на горната лента ISOFIX в задната повърхност на приспособлението „ISO/F2“ (B), измерено по дължината на лентата, когато е изтеглена над облегалката към устройството за закрепване на горната лента ISOFIX.
 5.2.4.3. Частта от горното разположеното лентово устройство за закрепване ISOFIX в превозно средство, която е проектирана за свързване с съединителя ISOFIX за горна лента, може да е разположена извън защрихованите зони, посочени в точки 5.2.4.1 или 5.2.4.2, ако разположението в рамките на тези зона не е целесъобразно и превозното средство е оборудвано с насочващо устройство, който:
 5.2.4.3.1.
 гарантира, че горната лента ISOFIX функционира, както ако частта от устройството за закрепване, предназначена за свързване с устройството за закрепване ISOFIX за горна лента би се намирала в защрихованата зона; както и
 5.2.4.3.2.
 е разположено на не по-малко от 65 mm зад линията на торса, когато се използва нетвърдо тъкано насочващо устройство или сгъваемо насочващо устройство, или е разположена на не по-малко от 100 mm зад линията на торса, когато се използва фиксирано твърдо насочващо устройство; както и
 5.2.4.3.3.
 в резултат на изпитването е установено, че след като е монтирано в работно положение, устройството има достатъчна якост, за да издържи с горно лентово устройство за закрепване ISOFIX натоварването, посочено в точка 6.6 от настоящото правило.
 5.2.4.4. Лентовото устройство за закрепване може да се помести в ниша на облегалката, при условие че не е в зоната на обхващане на лентата на колана в горната част на облегалката.
 5.2.4.5. Горното лентово устройство за закрепване ISOFIX трябва да е с такива размери, които да позволяват присъединяване на катарама за горна лента ISOFIX, илюстрирана на фигура 3.
 Около всяко горно лентово устройство за закрепване ISOFIX трябва да е предвидено свободно пространство, позволяващо закачането и откачането на съединители. За всяко горно лентово устройство за закрепване ISOFIX, покрито с капак, капакът трябва да е обозначен например с един от символите или огледален образ на един от символите, дадени във фигура 13 в приложение 9; капакът трябва да може да се отстранява без използване на инструменти.
 5.3. Минимален брой на монтираните закрепвания на колана и устройства за закрепване ISOFIX
 5.3.1. Всяко превозно средство от категории M и N (с изключение на превозните средства от категории M2 или M3, които попадат в класовете I или A 1 (3)) трябва да бъде оборудвано с устройства за закрепване на обезопасителни колани, отговарящи на изискванията на настоящото правило.
 5.3.1.1. Устройствата за закрепване на система от обезопасителни колани с ремък, одобрена като обезопасителен колан от тип S (с или без механизъм (механизми) за прибиране), съгласно Правило No 16, трябва да отговарят на изискванията на Правило No 14, но допълнителното устройство или устройства за закрепване, предвидени за закрепване на долна коланна лента (лента, минаваща между краката) (или група ленти), са освободени от изискванията за якост и местоположение по настоящото правило.
 5.3.2. Минималният брой на устройствата за закрепване на обезопасителни колани за всяко обърнато по или обратно на посоката на движение пътническо място е регламентиран в приложение


text:
6.
 5.3.3. За страничните седалки, освен предните, обаче, в превозни средства категория N1, посочени в приложение 6 и маркирани със символа Ø, се допускат две долни устройства за закрепване, когато е налице проход между седалката и най-близката странична стена на превозното средство, предвиден за предоставяне на достъп на пътниците до други части на превозното средство.
 Пространство между седалка и странична стена на превозното средство се счита за проход, когато разстоянието между тази странична стена, при затворени врати, и вертикалната надлъжна равнина, преминаваща през централната линия на съответната седалка, измерена в точка R и перпендикулярно на средната надлъжна равнина на превозното средство, е по-голямо от 500 mm.
 5.3.4. За предните средни седалки, показани в приложение 6 и маркирани със символа *, две долни устройства за закрепване се считат за достатъчни, когато предното стъкло на превозното средство се намира извън референтната зона, дефинирана в приложение 1 към Правило No 21; ако стъклото попада в референтната зона, се изисква наличието на три устройства за закрепване.
 Що се отнася до устройствата за закрепване на обезопасителните колани, предното стъкло на превозното средство се счита за част от референтната зона, когато е налице възможност за влизането му в статичен контакт с уреда за изпитване, съобразно метода, описан в приложение 1 към Правило No 21.
 5.3.5. За всяко седящо място, маркирано в приложение 6 със символа , следва да са предвидени три устройства за закрепване на обезопасителни колани. Допуска се наличие само на две устройства за закрепване, когато е изпълнено едно от следните условия:
 5.3.5.1.
 налице е седалка или други части от превозното средство, съответстващи на Правило No 80, приложение 1, точка 3.5 точно пред съответното седящо място, или
 5.3.5.2.
 никаква част от превозното средство не попада в рамките на референтната зона и не е възможно да попадне в тази зона, когато превозното средство е в движение, или
 5.3.5.3.
 части от превозното средство, попадащи в посочената референтна зона, съответстват на изискванията за поглъщане на механична енергия, определени в Правило No 80, приложение 6.
 5.3.6. За всички сгъваеми седалки или седалки, предвидени за ползване само когато превозното средство е в покой, както и за всички седалки във всяко превозно средство, които не попадат в обхвата на точки 5.3.1—5.3.4, не се изискват устройства за закрепване на обезопасителни колани. Ако обаче превозното средство е оборудвано с устройства за закрепване за тези седалки, тези устройства трябва да съответстват на предписанията на настоящото правило. Не е необходимо всяко устройство за закрепване, предназначено за ползване само в комбинация с обезопасителен колан или друга система за обезопасяване за лице с увреждания съгласно Правило No 107, серия от изменения 02, приложение 8, да съответства на изискванията на настоящото правило.
 5.3.7. По отношение на горното ниво в превозни средства на две нива, изискванията за средното предно седящо място се прилагат и по отношение на страничните предни седящи места.
 5.3.8. Минимален брой на изискваните ISOFIX позиции.
 5.3.8.1. Всяко превозно средство от категория M1 трябва да бъде оборудвано с поне две ISOFIX позиции, отговарящи на изискванията на настоящото правило.
 Минимум две от ISOFIX позициите трябва да бъдат оборудвани


text:
едновременно със система за закрепване ISOFIX и горно лентово устройство за закрепване ISOFIX.
 Броят и типът на приспособленията ISOFIX, описани в Правило No 16, които могат да се монтират на всяка ISOFIX позиция, са определени в Правило No 16.
 5.3.8.2. Независимо от разпоредбата на точка 5.3.8.1, когато едно превозно средство е оборудвано само с един ред седалки, не се изисква наличие на ISOFIX позиция.
 5.3.8.3. Независимо от разпоредбата на точка 5.3.8.1, поне една от двете системи от ISOFIX позиции трябва да бъде монтирана на втория ред седалки.
 5.3.8.4. Когато една система за закрепване ISOFIX е монтирана на предна седалка, защитена с предна въздушна възглавница, се изисква монтиране на устройство за деактивиране на тази въздушна възглавница.
 5.3.8.5. Независимо от разпоредбата на точка 5.3.8.1, когато е налице интегрирана „вградена“ система (системи) за обезопасяване на деца, броят на изискваните ISOFIX позиции е минимум две минус броя на интегрираните „вградени“ системи за обезопасяване на деца в тегловните групи 0, 0+ или 1.
 5.3.8.6. Независимо от разпоредбата на точка 5.3.8.1, превозните средства със сгъваем покрив, отговарящи на определението по приложение 7, точка 8.1 от Консолидираната резолюция относно производството на превозни средства (R.E.3) (4), оборудвани с повече от един ред седалки, трябва да са оборудвани с минимум две долни устройства за закрепване ISOFIX. Когато в такива превозни средства е монтирано горно лентово устройство за закрепване ISOFIX, то трябва да отговаря на съответните изисквания на настоящото правило.
 5.3.9. По отношение на седалки, които могат да се завъртат или поставят в различни направления за ползване, когато превозното средство е в покой, изискванията на точка 5.3.1 се прилагат само по отношение на тези направления, които са предвидени за нормална употреба, когато превозното средство е в движение на пътя, в съответствие с настоящото правило. В такива случаи в информационния документ се включва бележка в този смисъл.
 5.4. Местоположение на устройствата за закрепване на обезопасителните колани (вж. приложение 3, фигура 1)
 5.4.1. Общи положения
 5.4.1.1. Устройствата за закрепване на обезопасителни колани за всеки отделен обезопасителен колан, могат да са разположени изцяло в конструкцията на превозното средство или в конструкцията на седалката, или във всяка друга част на превозното средство, както и да са разпределени между тези местоположения.
 5.4.1.2. Всяко едно устройство за закрепване на обезопасителни колани може да се използва за закрепване на краищата на два съседни обезопасителни колана, при условие че са изпълнени изискванията за изпитване.
 5.4.2. Положение на долната точка на ефективно закрепване на обезопасителните колани
 5.4.2.1. Предни седалки, превозни средства от категория M1
 В моторните превозни средства от категория M1 ъгълът α1 (на срещуположната страна по отношение на катарамата) трябва да попада границите между 30 и 80 градуса, а ъгълът α2 (от страната на катарамата) трябва да попада в границите между 45 и 80 градуса. И двете изискванията по отношение на ъглите са валидни за всички нормални положения при пътуване на предните седалки. Когато поне един от ъглите α1 и α2 е постоянен (т. е. устройството за закрепване е фиксирано към седалката) във всички нормални позиции на употреба, неговата големина трябва да бъде 60 ± 10°. По отношение


text:
на регулируеми седалки с устройство за регулиране, както е описано в точка 2.12, с ъгъл на наклон на облегалката по-малък от 20° (вж. приложение 3, фигура 1), ъгълът α1 може да е по-малък от посочената по-горе минимална стойност (30°), при условие че не е по-малък от 20°, в което и да е нормално положение на употреба.
 5.4.2.2. Задни седалки, превозни средства от категория M1
 В моторните превозни средства от категория M1 ъглите α1 и α2 трябва да попадат в границите между 30 и 80 градуса за всички задни седалки. Ако задните седалки са регулируеми, горните ъгли са валидни за всички нормални положения при пътуване.
 5.4.2.3. Предни седалки, превозни средства от категория, различна от M1
 В превозните средства от категории, различни от M1, ъглите α1 и α2 трябва да попадат в границите между 30 и 80 градуса за всички нормални положения на пътуване на предните седалки. Когато по отношение на предните седалки в превозни средства с максимална експлоатационна маса, непревишаваща 3,5 t, поне един от ъглите α1 и α2 е постоянен във всички нормални положения на употреба, неговата стойност трябва да е 60 ± 10° (напр. устройство за закрепване, фиксирано към седалката).
 5.4.2.4. Задни седалки и специални предни или задни седалки, превозни средства от категории, различни от M1
 За превозни средства от категории, различни от M1, по отношение на:
 а)
 седалки тип пейка,
 б)
 регулируеми седалки (предни и задни) с устройства за регулиране, както е описано в точка 2.12, с ъгъл на наклон на облегалката по-малък от 20° (вж. приложение 3, фигура 1), и
 в)
 други задни седалки,
 ъглите α1 и α2 могат да попадат в границите между 20° и 80° във всяко нормално положение на употреба. Когато, по отношение на предните седалки в превозни средства с максимална експлоатационна маса, непревишаваща 3,5 t, поне един от ъглите α1 и α2 е постоянен във всички нормални положения на употреба, неговата стойност трябва да е 60 ± 10° (напр. устройство за закрепване, фиксирано към седалката).
 По отношение на седалки, различни от предните, на превозни средства от категории M2 и M3, ъглите α1 и α2 трябва да попадат в границите между 45 и 90 градуса във всички нормални положения на употреба.
 5.4.2.5. Разстоянието между двете вертикални равнини, успоредни на средната надлъжна равнина на превозното средство и всяка преминаваща през различна от двете долни точки на ефективно закрепване L1 и L2 за един и същ обезопасителен колан, не трябва да е по-малко от 350 mm. По отношение на разположени в средата места за сядане на задни редове в превозни средства от категории M1 и N1, споменатото разстояние трябва да е не по-малко от 240 mm, при условие че не е възможно да се размени средната задна седалка с която и да е от останалите седалки в превозното средство. Средната надлъжна равнина на седалката трябва да преминава между точките L1 и L2, като разстоянието между нея и тези точки трябва да е не по-малко 120 mm.
 5.4.3. Местоположение на горните точки на ефективно закрепване на обезопасителните колани (вж. приложение 3)
 5.4.3.1. Когато се използва лентов водач


text:
или сходно устройство, което влияе на положението на горните точки на ефективно закрепване на обезопасителните колани, това местоположение трябва да се определи по конвенционален начин посредством отчитане на местоположението на устройството за закрепване, когато надлъжната централна линия на лентата на колана преминава през точка J1, определена последователно, започвайки от точката R, чрез следните три отсечки:
 RZ
 :
 отсечка от линията на торса, измерена в посока нагоре от точка R, и с дължина 530 mm;
 ZX
 :
 отсечка, перпендикулярна на средната надлъжна равнина на превозното средство, измерена от точка Z в посока към устройството за закрепване, и с дължина 120 mm;
 XJ1
 :
 отсечка, перпендикулярна на равнината, определена от отсечките RZ и ZX, измерена в направление напред от точка X, и с дължина 60 mm.
 Точка J2 е определена симетрично на точка J1 по отношение на надлъжната вертикална равнина, преминаваща през описаната в точка 5.1.2 линия на торса на манекена, разположен в съответната седалка.
 Когато за осигуряване на достъп до предния и задния ред седалки е използвана конфигурация с две врати и горното устройство за закрепване е монтирано върху междупрозоречната колонка B, системата трябва да е проектирана така, че да не затруднява достъпа до, или излизането от превозното средство.
 5.4.3.2. Горната точка на ефективно закрепване на обезопасителните колани трябва да е разположена под равнината FN, която е перпендикулярна на надлъжната средна равнина на седалката и образува с линията на торса ъгъл от 65°. Ъгълът може да се намали до 60° по отношение на задните седалки. Равнината FN трябва да е така разположена, че да пресича линията на торса в точка D по такъв начин, че отсечката DR = 315 mm + 1,8 S. Когато, обаче, S ≤ 200 mm, DR = 675 mm.
 5.4.3.3. Горната точка на ефективно закрепване на обезопасителните колани трябва да е разположена зад равнината FK, преминаваща перпендикулярно на средната надлъжна равнина на седалката и пресичаща линията на торса под ъгъл 120° в точка B, така че отсечката BR = 260 mm + S. Когато S ≥ 280 mm, производителят може да използва стойността на BR = 260 mm + 0,8 S по свое усмотрение.
 5.4.3.4. Стойността на S не може да е по-малка от 140 mm.
 5.4.3.5. Горната точка на ефективно закрепване на обезопасителните колани трябва да е разположена зад вертикална равнина, перпендикулярна на средната надлъжна равнина на превозното средство и преминаваща през точката R, както е показано в приложение 3.
 5.4.3.6. Горната точка на ефективно закрепване на обезопасителните колани трябва да е разположена над хоризонтална равнина, преминаваща през точката C, определена в точка 5.1.4.
 5.4.3.7. В допълнение към горното устройство за закрепване, описано в точка 5.4.3.1, могат да бъдат предвидени други точки за ефективно закрепване, ако е изпълнено едно от следните условия:
 5.4.3.7.1.
 Допълнителните устройства за закрепване съответстват на изискванията от точки 5.4.3.1—5.4.3.6.
 5.4.3.7.2.
 Допълнителните устройства за закрепване могат да се използват без помощта на инструменти, отговарят на изискванията по точки 5.4.3.5 и 5.4.3.6, и са разположени в една от зоните, определени чрез изместване с 80 mm нагоре или надолу във вертикално направление на зоната, показана


text:
на фигура 1 в приложение 3 към настоящото правило.
 5.4.3.7.3.
 Устройството (устройствата) е/са предвидено/и за монтиране на колани с ремък и отговаря/т на изискванията, изложени в точка 5.4.3.6, ако това устройство/ устройства е/са разположено/и зад напречната равнина, преминаваща през референтната линия и се намира/т:
 5.4.3.7.3.1.
 Когато е предвидено само едно устройство за закрепване, в площта, обща за два двустенни ъгъла, ограничени от вертикалите, преминаващи през точките J1 и J2 съгласно определението в точка 5.4.3.1, и чиито хоризонтални сечения са показани на фигура 2 в приложение 3 към настоящото правило;
 5.4.3.7.3.2.
 Когато са предвидени две устройства за закрепване, в рамките на този от описаните двустенни ъгли, който е по-подходящ, при условие че всяко устройство за закрепване е отдалечено на не повече от 50 mm от симетрично разположената огледална позиция на другото устройство за закрепване по отношение на равнината P, съгласно определението в точка 5.1.6, на съответната седалка.
 5.5. Размери на отворите с резба за устройствата за закрепване
 5.5.1. Всяко устройство за закрепване трябва да има отвор с цолова резба с размер 7/16′′ (20 UNF 2B).
 5.5.2. Ако превозното средство е оборудвано от производителя с обезопасителни колани, които са прикрепени към всички устройства за закрепване, предписани за съответната седалка, не е задължително тези устройства да отговарят на изискването по точка 5.5.1, при условие че те отговарят на останалите предписания на настоящото правило. В допълнение, изискването по точка 5.5.1 не се прилага към допълнителните устройства за закрепване, които отговарят на изискването по точка 5.4.3.7.3.
 5.5.3. Трябва да е възможно обезопасителният колан да се демонтира без да се повреди устройството за закрепване.
 6. ИЗПИТВАНИЯ
 6.1. Общи изпитвания на устройства за закрепване на обезопасителни колани
 6.1.1. При спазване на предписанията на точка 6.2 и по искане на производителя,
 6.1.1.1.
 изпитванията могат да се провеждат върху некомплектувано шаси на превозно средство или върху напълно комплектувано превозно средство;
 6.1.1.2.
 Изпитванията могат са ограничени само до устройствата за закрепване, свързани с една седалка или група седалки, при следните условия:
 а)
 въпросните устройства за закрепване да имат еднакви конструктивни характеристики с устройствата за закрепване, свързани с останалите седалки или групи седалки; както и че
 б)
 когато такива устройства за закрепване са монтирани изцяло или частично на седалката или групата седалки, тази седалка или група седалки да имат еднакви конструктивни характеристики с останалите седалки или групи седалки.
 6.1.1.3.
 прозорците и вратите могат да са монтирани или не, а ако са монтирани — да са затворени или отворени;
 6.1.1.4.
 всякакви обикновено предвидени елементи от превозното средство, които могат да допринесат за здравината на конструкцията на превозното средство, могат да се монтират.
 6.1.2. Седалките трябва да са монтирани и установени в положение за шофиране или използване, избрано от техническата служба, отговорна за провеждане на изпитванията за одобрение, за да се възпроизведат най-неблагоприятните условия по отношение на якостта на системата. Положението на седалките трябва да бъде отразено в протокола. Ако наклонът на облегалката може да се регулира, тя трябва да бъде застопорена в посочено от производителя положение или, ако такова не е посочено, в положение, отговарящо на ефективен ъгъл на облегалката, възможно най-близък


text:
до 25° за превозни средства от категориите M1 и N1 и до 15° за превозни средства от всички останали категории.
 6.2. Застопоряване на превозното средство за провеждане на изпитвания на устройствата за закрепване на обезопасителни колани и на устройствата за закрепване ISOFIX
 6.2.1. Методът за застопоряване на превозното средство по време на изпитването трябва да бъде избран така, че да не повиши якостта на устройствата за закрепване на обезопасителните колани или устройствата за закрепване ISOFIX, както и на областта, в която те са монтирани, или да намали нормалната деформация на конструкцията.
 6.2.2. Устройство за застопоряване се приема за задоволително, ако не оказва никакво въздействие върху област, обхващаща цялата ширина на конструкцията на превозното средство, и ако превозното средство или неговата конструкция е блокирана или фиксирана отпред на разстояние, не по-малко от 500 mm от устройството за закрепване, което се изпитва, и захванато или фиксирано отзад на разстояние, не по-малко от 300 mm от устройството за закрепване.
 6.2.3. Препоръчва се конструкцията на превозното средство да бъде поставена върху подпорни елементи, разположени приблизително в една линия с полуосите или, ако това е невъзможно, в една линия с точките на закрепване на окачването.
 6.2.4. Ако е приложен метод за застопоряване, различен от предписания в точки 6.2.1—6.2.3 от настоящото правило, следва да се представят доказателства, че приложеният метод е равностоен.
 6.3. Общи изисквания за изпитване на устройства за закрепване на обезопасителни колани
 6.3.1. Всички устройства за закрепване на обезопасителни колани към една група седалки трябва да се изпитват едновременно. Ако, обаче, е налице риск несиметрично натоварване на седалките и/или устройствата за закрепване да доведе до дефекти, може да се проведе допълнително изпитване с несиметрични натоварвания.
 6.3.2. Силата на опън трябва да се прилага в направление, съответстващо на мястото за сядане, под ъгъл от 10° ± 5° над хоризонтала в равнина, успоредна на средната надлъжна равнина на превозното средство.
 Прилага се предварително натоварване с величина от 10 % с толеранс от ± 30 % от изпитателното натоварване; натоварването се увеличава до 100 % от планираното изпитателно натоварване.
 6.3.3. Пълното натоварване трябва да се достига възможно най-бързо, като максималното време за прилагане на натоварването е 60 сек.
 Но производителят има право да поиска натоварването да се достигне в рамките на 4 сек.
 Устройствата за закрепване на обезопасителни колани трябва да издържат на планираното натоварване в продължение на не по-малко от 0,2 сек.
 6.3.4. Устройствата за изпитване чрез опън, които ще се използват за описаните в точка 6.4 изпитвания, са показани в приложение 5. Показаните на фигура 1 в приложение 5 устройства се поставят на седалката и след това, при възможност, се притискат назад към облегалката, като в същото време лентата на обезопасителния колан се стяга плътно около тях. Устройството, показано в приложение 5, фигура 2, се поставя в работно положение и лентата на обезопасителния колан се стяга плътно около него. Не се изисква прилагане на предварително натоварване върху устройствата за закрепване на обезопасителните колани освен минималното, необходимо за правилно позициониране на изпитателното устройство.
 Използваното устройство за изпитване чрез опън с размери 254 mm или 406 mm,


text:
използвано при всяко място за сядане, трябва да бъде подбрано така, че ширината му да е възможно най-близка до разстоянието между долните устройства за закрепване.
 Положението на устройството за изпитване чрез опън трябва да е избрано така, че да се избегнат всякакви взаимни въздействия по време на изпитването чрез опън, които могат да имат неблагоприятен ефект върху натоварването и неговото разпределение.
 6.3.5. Устройствата за закрепване на обезопасителни колани към седалки, на които са монтирани и горни устройства за закрепване, се изпитват при следните условия:
 6.3.5.1.
 Предни странични седалки:
 Устройствата за закрепване на обезопасителни колани се подлагат на предписаното в точка 6.4.1 изпитване, при което натоварванията се предават върху тях посредством устройство, възпроизвеждащо геометрията на триточков обезопасителен колан, оборудван с механизъм за прибиране, включващ макара или лентов водач в зоната на горното устройство за закрепване на обезопасителния колан. В допълнение, ако броят на устройствата за закрепване е по-голям от предписания в точка 5.3, тези устройства за закрепване се подлагат на предвиденото в точка 6.4.5 изпитване, при което натоварванията трябва да бъдат предадени върху устройствата за закрепване чрез устройство, възпроизвеждащо геометрията на типа обезопасителен колан, който е предвиден за монтиране върху тях.
 6.3.5.1.1.
 Когато механизмът за прибиране не е монтиран към предвиденото странично долно устройство за закрепване на обезопасителен колан или когато той е монтиран към горно устройство за закрепване на обезопасителни колани, долните устройства за закрепване на обезопасителни колани също се подлагат на предвиденото в точка 6.4.3 изпитване.
 6.3.5.1.2.
 В горния случай предвидените в точки 6.4.1 и 6.4.3 изпитвания могат да се проведат върху две различни шасита, по искане на производителя.
 6.3.5.2.
 Задни странични седалки и всички средно разположени седалки:
 Устройствата за закрепване на обезопасителни колани се подлагат на изпитването, предписано в точка 6.4.2, при което натоварванията се предават върху тези устройства чрез устройство, възпроизвеждащо геометрията на триточков обезопасителен колан без механизъм за прибиране, както и на предвиденото в точка 6.4.3 изпитване, при което натоварванията се предават върху двете долни устройства за закрепване на обезопасителни колани посредством устройство, възпроизвеждащо геометрията на двуточков (надбедрен) колан. Двете изпитвания могат да се проведат върху две различни шасита, по искане на производителя.
 6.3.5.3.
 Когато производителят е оборудвал превозното средство с обезопасителни колани, по негово искане съответните устройства за закрепване на обезопасителни колани могат да бъдат подложени само на изпитване, при което натоварванията се предават върху тези устройства посредством устройство, възпроизвеждащо геометрията на типа обезопасителни колани, които ще се закрепват към тях.
 6.3.6. Когато за страничните и средно разположените седалки не са предвидени горни устройства за закрепване на обезопасителни колани, долните устройства за закрепване на обезопасителни колани се подлагат на изпитването, предписано в точка 6.4.3, при което натоварванията се предават върху тези устройства посредством устройство, възпроизвеждащо геометрията на двуточков (надбедрен) обезопасителен колан.
 6.3.7. Когато превозното средство е проектирано с оглед в него да се монтират други устройства, които не позволяват директно закрепване на обезопасителните колани към устройствата за закрепване без помощта на междинни водачи и др., или които налагат монтиране на помощни устройства за закрепване на обезопасителни колани, в допълнение към тези, посочени в точка 5.3,


text:
обезопасителният колан или конструкцията от кабели, водачи и др., от които се състои оборудването на обезопасителния колан, трябва да бъде закрепена чрез такова устройство към устройствата за закрепване на обезопасителни колани в превозното средство, а самите устройства за закрепване на обезопасителни колани да бъдат подложени на изпитването, предписано в точка 6.4.
 6.3.8. Може да се използва метод за изпитване, различен от предписания в точка 6.3, но трябва да бъдат представени доказателства, че приложеният метод е равностоен.
 6.4. Специфични изисквания за изпитване на устройства за закрепване на обезопасителни колани
 6.4.1. Изпитване в конфигурация на триточков обезопасителен колан, оборудван с механизъм за прибиране с макара или лентов водач, монтиран към горното устройство за закрепване на обезопасителния колан
 6.4.1.1. Към горното устройство за закрепване на обезопасителния колан се монтира специална макара или водач за кабела или лентата, необходими за предаване на натоварването от устройството за изпитване чрез опън или от макарата или лентовия водач, предоставени от производителя.
 6.4.1.2. Върху изпитателното устройство (вж. приложение 5, фигура 2), закрепено към устройствата за закрепване на същия обезопасителен колан, се прилага изпитателно натоварване от 1 350 daN ± 20 daN, посредством устройство, възпроизвеждащо геометрията на горната коланна лента за обезопасяване на торса. По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.1.3. В същото време към устройство за изпитване чрез опън, закрепено към двете долни устройства за закрепване на обезопасителни колани се прилага сила на опън от 1 350 daN ± 20 daN (вж. приложение 5, фигура 1). По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.2. Изпитване в конфигурация на триточков обезопасителен колан без механизъм за прибиране на лентата или оборудван с такъв механизъм, монтиран към горното устройство за закрепване
 6.4.2.1. Върху изпитателното устройство чрез опън (вж. приложение 5, фигура 2), закрепено към горното устройство за закрепване на обезопасителни колани и към срещуположното долно устройство за закрепване на същия обезопасителен колан, използващ, ако е предоставен от производителя, механизъм за прибиране на лентата, закрепен за горното устройство за закрепване, се прилага изпитателно натоварване от 1 350 daN ± 20 daN. По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.2.2. В същото време към устройство за изпитване чрез опън, закрепено към долните устройства за закрепване на обезопасителни колани се прилага сила на опън от 1 350 daN ± 20 daN (вж. приложение 5, фигура 1). По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е


text:
450 ± 20 daN.
 6.4.3. Изпитване в конфигурация на двуточков (надбедрен) обезопасителен колан
 Върху устройство за изпитване чрез опън (вж. приложение 5, фигура 1), закрепено към двете долни устройства за закрепване на обезопасителни колани се прилага изпитателно натоварване от 2 225 daN ± 20 daN. По отношение на превозни средства от категории, различни от категориите M1 и N1, изпитателното натоварване е 1 110 ± 20 daN, освен за превозни средства от категориите M3 и N3, за които изпитателното натоварване е 740 ± 20 daN.
 6.4.4. Изпитване на устройства за закрепване на обезопасителни колани, вградени изцяло в конструкцията на седалката или разпределени между конструкцията на превозното средство и конструкцията на седалката
 6.4.4.1. Предвиденото в точки 6.4.1, 6.4.2 и 6.4.3 по-горе изпитване се провежда, ако е уместно, като същевременно за всяка седалка или група седалки се наслагва допълнителна сила, както е предвидено по-долу.
 6.4.4.2. Указаните в точки 6.4.1, 6.4.2 и 6.4.3 натоварвания се допълват със сила, равна на 20 пъти масата на напълно оборудваната седалка. Инерционното натоварване се прилага към седалката или към отделни нейни части, в съответствие с физическия ефект от масата на седалката върху устройствата за нейното закрепване. Определянето на допълнителното приложено натоварване или натоварвания и на разпределението на натоварванията се извършва от производителя и се съгласува с техническата служба.
 По отношение на превозни средства от категориите M2 и N2, тази сила трябва да е равна на 10 пъти масата на напълно оборудваната седалка; за превозни средства от категориите M3 и N3, тази сила трябва да е равна на 6,6 пъти масата на напълно оборудваната седалка.
 6.4.5. Изпитване в конфигурация на обезопасителен колан от специален тип
 6.4.5.1. Върху изпитателното устройство (вж. приложение 5, фигура 2), закрепено към устройствата за закрепване на такъв тип обезопасителен колан, се прилага изпитателно натоварване от 1 350 ± 20 daN посредством устройство, възпроизвеждащо геометрията на горната лента или ленти, обезопасяващи торса.
 6.4.5.2. В същото време към устройство за изпитване чрез опън (вж. приложение 5, фигура 3), закрепено към двете долни устройства за закрепване на обезопасителни колани се прилага сила на опън от 1 350 ± 20 daN.
 6.4.5.3. По отношение на превозни средства от категории, различни от категориите M1 и N1, изпитателното натоварване е 675 ± 20 daN, освен за превозни средства от категориите M3 и N3, за които изпитателното натоварване е 450 ± 20 daN.
 6.4.6. Изпитване по отношение на седалки, обърнати по посока, обратна на движението
 6.4.6.1. Точките на закрепване се изпитват с изпитателни натоварвания, предписани в точки 6.4.1, 6.4.2 или 6.4.3, според случая. Във всеки отделен случай изпитателното натоварване трябва да отговаря на натоварването, предписано за превозни средства от категориите M3 или N3.
 6.4.6.2. Изпитателното натоварване се прилага в посока напред по отношение на изпитваното място за сядане в съответствие с процедурата, предписана в точка 6.3.
 6.5. По отношение на група седалки, както е описано в точка 1 от приложение 7, по желание на производителя може да се проведе предписаното в приложение 7 динамично изпитване като алтернатива на предписаното в точки 6.3 и 6.4 статично изпитване.
 6.6. Изисквания при провеждане на статично


text:
изпитване.
 6.6.1. Якостта на системите за закрепване ISOFIX се изпитва посредством прилагане, съгласно процедурата, предписана в точка 6.6.4.3, на сили върху статичното устройство за прилагане на сили (SFAD), като приставките ISOFIX са напълно закрепени.
 При изпитване на горно лентово устройство за закрепване ISOFIX се провежда допълнително изпитване, както е предписано в разпоредбата на точка 6.6.4.4.
 Всички ISOFIX позиции на един ред седалки, които могат да се ползват едновременно, следва да се изпитват едновременно.
 6.6.2. Изпитването може да се провежда както върху напълно комплектувано превозно средство, така и върху такива части от превозното средство, които са достатъчно представителни по отношение на якостта и коравината на конструкцията на превозното средство.
 Прозорците и вратите могат да са монтирани или не, а ако са монтирани, да са затворени или отворени.
 Всякакви обикновено поставяни елементи от превозното средство, които могат да допринесат за здравината на конструкцията на превозното средство, могат да се монтират.
 Изпитването може да се ограничи до ISOFIX позиции, отнасящи се само до една седалка или група седалки, при следните условия:
 а)
 изпитваната ISOFIX позиция да има еднакви конструктивни характеристики с ISOFIX позициите, отнасящи се до останалите седалки или групи седалки, и
 б)
 когато такива ISOFIX позиции са монтирани изцяло или частично на седалката или групата седалки, тази седалка или група седалки да имат еднакви конструктивни характеристики с останалите седалки или групи седалки.
 6.6.3. Ако седалките и облегалките за глава са регулируеми, те следва да се изпитват в положение, определено от техническата служба, попадащо в експлоатационните граници, предписани от производителя на превозното средство, както е предвидено в допълнение 3 към приложение 17 към Правило No 16.
 6.6.4. Сили, направления и допустими отклонения
 6.6.4.1. Сила от 135 N ± 15 N се прилага върху центъра на долната предна напречна щанга на статичното устройство за прилагане на сили с цел да се регулира надлъжното положение на задната приставка на устройството, за да се отстрани евентуална хлабина или напрежение между устройството и неговото укрепване.
 6.6.4.2. Към статичното устройство за прилагане на сили (SFAD) се прилагат сили в направления напред и под ъгли, съгласно таблица 1.
 Таблица 1
 Направления на изпитателните сили
 По посока на движението
 0° ± 5°
 8 kN ± 0,25 kN
 Под ъгъл
 75° ± 5° (наляво и надясно от посоката на движение, или, ако само едната страна е уязвима, или ако двете страни са симетрични, само на едната страна)
 5 kN ± 0,25 kN
 Всяко от тези изпитвания може да се проведе на различни шасита, по искане на производителя.
 Силите по посока на движението се прилагат с първоначално ъглово отклонение от 10° ± 5° над хоризонтала. Силите под ъгъл се прилагат хоризонтално с отклонение 0° ± 5°. Върху точката на натоварване Х, посочена на фигура 2 в приложение 9 се прилага предварително натоварване от 500 N ± 25 N. Пълното натоварване трябва да се достига възможно най-бързо, като максималното време за прилагане на натоварването е 30 сек. Но производителят има право да поиска натоварването да се достигне в рамките на 2 сек. Натоварването се подържа за минимален период от 0,2 сек.
 Всички измервания


text:
се извършват в съответствие с ISO 6487, с канал за данни от клас на честота (CFC) от 60 Hz или друг еквивалентен метод.
 6.6.4.3. Изпитване само на система за закрепване ISOFIX:
 6.6.4.3.1.
 Изпитване със сила с направление по посока на движението:
 Хоризонталното надлъжно отклонение (след предварително натоварване) на точка X от статичното устройство за прилагане на сили по време на прилагане на сила от 8 kN ± 0,25 kN трябва да е ограничено до 125 mm, като евентуална трайна деформация, включваща частично скъсване или счупване на което и да е долно устройство за закрепване ISOFIX или областта около такова устройство, не се счита за дефект, ако устройството е издържало успешно предвидената сила за предвиденото време.
 6.6.4.3.2.
 Изпитване със сила под ъгъл:
 Отклонението в посока на силата (след предварителното натоварване) в точка X на статичното устройство за прилагане на сили по време на прилагане на сила от 5kN ± 0,25 kN трябва да е ограничено до 125 mm, като евентуална трайна деформация, включваща частично скъсване или счупване на което и да е долно устройство за закрепване ISOFIX или областта около такова устройство, не се счита за дефект, ако устройството е издържало успешно предвидената сила за предвиденото време.
 6.6.4.4. Изпитване на системи за закрепване ISOFIX и горно лентово устройство за закрепване ISOFIX:
 Между статичното устройство за прилагане на сили и горно лентово устройство за закрепване се прилага предварително натоварване от 50 N ± 5 N. Хоризонталното отклонение (след предварително натоварване) на точка X по време на прилагане на сила от 8 kN ± 0,25 kN трябва да е ограничено до 125 mm, като евентуална трайна деформация, включваща частично скъсване или счупване на което и да е долно устройство за закрепване ISOFIX и горно лентово устройство за закрепване или на областта около такова устройство, не се счита за дефект, ако устройството е издържало успешно предвидената сила за предвиденото време.
 Таблица 2
 Допустими отклонения
 Направление на силата
 Максимално допустимо отклонение в точка X на статичното устройство
 По посока на движението
 125 mm надлъжно
 Под ъгъл
 125 mm надлъжно
 6.6.5. Допълнителни сили.
 6.6.5.1. Инерционни сили в седалката
 По отношение на позиции за монтиране, при които натоварването се предава върху конструкцията на седалката, а не направо върху конструкцията на превозното средство, се провежда изпитване, с помощта на което да се установи дали якостта на устройствата за закрепване на седалката към конструкцията на превозното средство е достатъчна. При това изпитване, сила, равна на 20 пъти масата на съответните части от конструкцията на седалката се прилага хоризонтално и надлъжно в посока на движението върху седалката или съответната част от нейната конструкция, която сила съответства на физическото въздействие на масата на седалката върху устройствата за нейното закрепване. Определянето на допълнителното приложено натоварване или натоварвания и на разпределението на натоварванията се извършва от производителя и се съгласува с техническата служба.
 По искане на производителя, при провеждане на описаните по-горе статични изпитвания, допълнителното натоварване може да се приложи към точката X на статичното устройство за прилагане на сили.
 Ако горното лентово устройство за закрепване е вградено в конструкцията на седалката, това